**[Feladat]**  
Egy jelszóellenőrző rendszert készítünk itt a banknál, és ahhoz, hogy szuperbiztonságossá tegyük jel\*szavak\* helyett, jel\*mondatokat\* használunk. A jelmondatok nagyon hasonlítanak a jelszavakhoz, annyiból jobbak, hogy **szavakat** tartalmaznak, **szóközzel elválasztva** és a végére egy **írásjel** kerül (? vagy ! vagy .)

A feladatod az, hogy hozz létre magadnak egy input.txt nevű fájlt (van egy minta lentebb, de nem csak arra kell működnie), és írj egy programot, ami beolvassa (minden jelmondat új sorban van) és megszámolja hány darab **helyes** jelmondat van benne, és ezt kiírja a standard outputra (konzol).

A programodat készítsd el legjobb tudásod szerint, törekedj a tiszta és jól olvasható kódra. Ha van tapasztalatod tesztelésben, teszteket is mellékelhetsz. Bármilyen programozási nyelvet használhatsz a feladat megoldásához (nem ér semmi hátrány ha pl a Javascript a “legerősebb” nyelved), de preferáld kérlek a Java-t vagy a Python-t, ha magabiztos vagy bennük.

**Mi számít helyes jelmondatnak:**  
• Több mint egy szóból áll (szóköz választja el a szavakat)  
• Van írásjel (! ? .) a végén  
• Nem fordul elő benne többször ugyanaz a szó  
• A szavak **csak** az angol ABC betűit tartalmazzák   
• A szavak **csak** kisbetűvel írhatóak

**Mit nem kell ellenőrizned:**  
• A bemenet értelmes magyar szó-e

**[Példa]input.txt**

alma korte!

szilva.

citrom lime

korte korte?

dinnye, ananasz, fuge.

Alma Korte!

**Feldolgozás:**

alma korte! - helyes input (+1)

szilva. - helytelen input, csak 1 szóból áll

citrom lime - helytelen input, nincs írásjel a végén

korte korte? - helytelen input, ugyanaz a szó többször fordul elő benne

dinnye, ananasz, fuge - helytelen input, nem megengedett karakter van benne (,)

Alma Korte! - helytelen input, nem csak kisbetűk vannak benne

**Output:**

Helyes jelmondatok szama: 1

Amennyiben bármi kérdésed merül fel a feladat megoldása kapcsán, kérlek írj emailt és válaszolunk amilyen gyorsan csak tudunk! 